[bookmark: column-1][bookmark: main-content][bookmark: content][bookmark: wrapper]NÁRODNÁ RADA SLOVENSKEJ REPUBLIKY
IX. volebné obdobie


(Návrh)

Zákon

z ............. 2026,
ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 303/2024 Z. z. o Fonde na podporu cestovného ruchu

[bookmark: predpis.text]Národná rada Slovenskej republiky sa uzniesla na tomto zákone:
[bookmark: predpis.clanok-1.oznacenie][bookmark: predpis.clanok-1]
Čl. I

Zákon č. 310/2019 Z. z. o Fonde na podporu športu a o zmene a doplnení niektorých zákonov v znení zákona č. 323/2020 Z. z., zákona č. 310/2021 Z. z., zákona č. 177/2022 Z. z., zákona č. 7/2024 Z. z. a zákona č. 87/2025 Z. z. sa mení a dopĺňa takto:

1. V § 1 ods. 1 písm. a) sa na konci slovo „a“ nahrádza čiarkou.

2. V § 1 ods. 1 písm. b) sa na konci bodka nahrádza slovom „a“.

3. V § 1 sa odsek 1 dopĺňa písmenom c), ktoré znie:
„c) rozvoja vedy, výskumu a vzdelávania v oblasti športu.“.

4. V § 2 písm. a) sa slová „písm. a) a b)“ nahrádzajú slovami „písm. a) až c).“

5. V § 4 ods. 3 písmeno i) znie: 
	„schvaľuje organizačný poriadok fondu, rokovací poriadok správnej rady a rokovací poriadok odborných komisií,“.

6. V § 4 ods. 3 písm. m) sa vypúšťajú slová „a zmeny rozpočtu fondu počas príslušného rozpočtového obdobia“.

7. V § 4 ods. 3 písm. q) sa slová „písm. g)“ nahrádzajú slovami „písm. h)“.

8. V § 5 odseky 8 a 9 znejú:
„(8) Predsedovi správnej rady patrí za výkon funkcie predsedu správnej rady mesačná odmena vo výške 1,5-násobku priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky za predchádzajúci kalendárny rok (ďalej len “priemerná mzda”) a funkčný príplatok vo výške 1,5-násobku priemernej mzdy.

(9) Podpredsedovi správnej rady patrí za výkon funkcie podpredsedu správnej rady mesačná odmena vo výške  priemernej mzdy.“.

9. § 5 sa dopĺňa odsekom 10, ktorý znie:
„(10) Členovi správnej rady patrí za výkon funkcie mesačná odmena vo výške 0,7-násobku priemernej mzdy, ak odsek 8 alebo odsek 9 neustanovuje inak.”.

10. V § 6 ods. 5 sa na konci pripája táto veta:
„Minister môže odvolať člena správnej rady aj bez udania dôvodu.“.

11. V § 8 ods. 2 sa za písmeno c) vkladá nové písmeno d), ktoré znie:
„d) vyjadruje stanovisko k návrhu zmeny rozpočtu fondu počas príslušného rozpočtového roka; stanovisko predkladá riaditeľovi,“.

Doterajšie písmená d) až h) sa označujú ako písmená e) až i).

12. V § 9 odsek 8 znie:
„(8) Predsedovi dozornej rady patrí za výkon funkcie predsedu dozornej rady mesačná odmena vo výške priemernej mzdy.”.

13. § 9 sa dopĺňa odsekom 9, ktorý znie: 
„(9) Členovi dozornej rady patrí za výkon funkcie mesačná odmena vo výške 0,7–násobku priemernej mzdy, ak odsek 8 neustanovuje inak.”.

14. V § 10 ods. 5 sa na konci pripája táto veta:
„Minister môže odvolať člena dozornej rady aj bez udania dôvodu.“.

15. V § 10a ods. 2 písmeno c) znie:
„c) predkladá správnej rade na schválenie návrh organizačného poriadku fondu, návrh rokovacieho poriadku správnej rady a návrh rokovacieho poriadku odbornej komisie,“.

16. V § 10a ods. 2 sa za písmeno c) vkladá nové písmeno d), ktoré znie:
„d) predkladá predsedovi správnej rady na schválenie návrh zmeny rozpočtu fondu počas príslušného rozpočtového obdobia spolu so stanoviskom dozornej rady, návrh organizačného poriadku kancelárie a návrh vnútorných predpisov fondu, o ktorých podľa tohto zákona nerozhoduje iný orgán fondu,“.

Doterajšie písmená d) a e) sa označujú ako písmená e) a f).

17. V § 15a ods. 4 sa slová „§ 15 ods. 2, 6 až 9 a § 16 a 18“ nahrádzajú slovami „§ 15 ods. 2, 6 až 9, § 16, § 17 ods. 1 až 6 a § 18 a 19“.

18. V § 15a odsek 6 znie:
„Fond zabezpečí v súlade s pravidlami poskytovania štátnej pomoci4) poskytnutie príspevku na projekt do 60 dní odo dňa podpisu zmluvy podľa § 19.“.

19. V § 15b ods. 2 sa slová „§ 15 ods. 2, 6 až 9 a § 16“ nahrádzajú slovami „§ 15 ods. 2, 6 až 9, § 16, § 17 ods. 1 až 6 a § 18 a 19“.

20. V § 15b ods. 3 sa slová „schválenia správnou radou“ nahrádzajú slovami „podpisu zmluvy podľa § 19“.

21. V § 17 sa vypúšťa odsek 11.

22. V § 18 odsek 3 znie:
„Administratívny poplatok sa platí vo výške 0,2 % z požadovaných finančných prostriedkov, najmenej však 100 eur a najviac 5 000 eur.“. 

23. V § 21 ods. 6 sa slová „85 %“ nahrádzajú slovami „80 %“ a na konci sa pripájajú tieto slová: „a na účely podľa § 1 ods. 1 písm. c) najviac 5 % sumy príjmov podľa odseku 2 písm. a)“.
24. V § 21 odsek 7 znie:
„Fond je oprávnený na vlastnú prevádzku použiť príjmy podľa odseku 2 písm. b) až g) a najviac 3 % sumy príjmov podľa odseku 2 písm. a). Finančné prostriedky podľa prvej vety, ktoré fond nepoužije na vlastnú prevádzku, je povinný použiť podľa § 1 ods. 1 písm. b)“.

25. Za § 27 sa vkladá § 28, ktorý vrátane nadpisu znie: 

„§ 28
Prechodné ustanovenie k úpravám účinným od 1. januára 2027 
Žiadosti o príspevok na projekt podané do 31. decembra 2026, o ktorých nebolo rozhodnuté do 31. decembra 2026, sa posudzujú podľa predpisov účinných do 31. decembra 2026.“.

Čl. II

[bookmark: predpis.clanok-1.odsek-1][bookmark: predpis.clanok-1.odsek-1.oznacenie][bookmark: predpis.clanok-1.odsek-1.text] Zákon č. 303/2024 Z. z. o Fonde na podporu cestovného ruchu sa mení a dopĺňa takto: 
1. [bookmark: predpis.clanok-1.bod-1][bookmark: predpis.clanok-1.bod-1.text]Slová „riaditeľ“ vo všetkých tvaroch sa v celom texte zákona nahrádzajú slovami „riaditeľ kancelárie“ v príslušnom tvare.

2. V § 4 ods. 3 písm. h) sa slová „organizačný poriadok fondu, rokovací poriadok správnej rady, rokovací poriadok odborných komisií a ďalšie vnútorné predpisy fondu okrem rokovacieho poriadku dozornej rady,” nahrádzajú slovami „rokovací poriadok správnej rady”. 

3. V § 4 ods. 3 sa vypúšťajú písmená i) až k) a o) a p).

Doterajšie písmená l) až n) a q) sa označujú ako písmená i) až l).

4. V § 4 ods. 3 písm. l) sa slová „písm. g)” nahrádzajú slovami „písm. f)”.

5. V § 5 ods. 2 písm. a) sa slová „predsedu správnej rady a jedného člena,” nahrádzajú slovami „dvoch členov”. 

6. V § 5 ods. 2 písm. e) sa slovo „podpredsedu” nahrádza slovami „jedného člena”. 

7. V § 5 sa za odsek 2 vkladá nový odsek 3, ktorý znie: 
„(3) Minister vymenúva predsedu správnej rady a podpredsedu správnej rady z členov správnej rady.”.

Doterajšie odseky 3 až 9 sa označujú ako odseky 4 až 10.

8. V § 5 ods. 4 písm. b) sa slovo „a” nahrádza čiarkou. 

9. V § 5 ods. 4 písm. c) sa na konci bodka nahrádza slovom „a”.

10. V § 5 sa odsek 4 dopĺňa písmenom d), ktoré znie: 
„d) nebola odvolaná z funkcie z dôvodu podľa § 6 ods. 5 prvej vety.”.

11. V § 5 sa za odsek 6 vkladá nový odsek 7, ktorý znie: 
„(7) O vymenovaní alebo odvolaní člena správnej rady minister bezodkladne informuje predsedu správnej rady a riaditeľa kancelárie.”.

Doterajšie odseky 7 až 10 sa označujú ako odseky 8 až 11.

12. V § 5 ods. 9 sa slová „3 a 6” nahrádzajú slovami „4 a 8”.

13. V § 5 odseky 10 a 11 znejú:
„ (10) Predsedovi správnej rady patrí za výkon funkcie predsedu správnej rady mesačná odmena vo výške 1,5-násobku priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky za predchádzajúci kalendárny rok (ďalej len “priemerná mzda”) a funkčný príplatok vo výške 1,5-násobku priemernej mzdy.

(11) Podpredsedovi správnej rady patrí za výkon funkcie podpredsedu správnej rady mesačná odmena vo výške  priemernej mzdy.”.

14. § 5 sa dopĺňa odsekom 12, ktorý znie: 
„(12) Členovi správnej rady patrí za výkon funkcie mesačná odmena vo výške 0,7-násobku priemernej mzdy, ak odsek 10 alebo odsek 11 neustanovuje inak.”.

15. V § 6 ods. 4 písm. a) a § 10 ods. 4 písm. a) sa vypúšťajú slová „závažným spôsobom”. 

16. [bookmark: paragraf-6.odsek-5.text]V § 6 ods. 4 písm. b) sa slová „ods. 6” nahrádzajú slovami „ods. 8”. 

17. V § 6 odsek 5 znie:
„ (5) Minister môže odvolať člena správnej rady na návrh predsedu správnej rady, ak sa člen správnej rady nezúčastnil bez náležitého ospravedlnenia aspoň na troch zasadnutiach správnej rady za kalendárny rok; za účasť na zasadnutí sa považuje účasť na všetkých hlasovaniach uskutočnených na tomto zasadnutí. Minister môže odvolať člena správnej rady aj bez udania dôvodu.”.

18. V § 7 ods. 2 sa za prvú vetu vkladá nová druhá veta, ktorá znie: 
„Každý člen správnej rady má jeden hlas; v prípade rovnosti hlasov rozhoduje hlas predsedu správnej rady.“.

19. V § 7 ods. 2 písm. b) sa slová „štatútu fondu, rokovacieho poriadku správnej rady a organizačného poriadku fondu” nahrádzajú slovami „štatútu fondu a rokovacieho poriadku správnej rady”.

20. V § 8 ods. 2 písmeno c)  znie: 
„c) vypracúva pre riaditeľa kancelárie stanovisko k návrhu rozpočtu,“. 

21. V § 8 ods. 2 sa za písmeno c) vkladá nové písmeno d), ktoré znie:
„d) vypracúva pre riaditeľa kancelárie stanoviská k návrhu účtovnej závierky a výročnej správy fondu; tieto stanoviská predkladá riaditeľovi kancelárie za účelom overenia účtovnej závierky a výročnej správy fondu audítorom,”.

Doterajšie písmená d) až h) sa označujú ako písmená e) až i).

22. V § 8  ods. 2 sa  vypúšťajú písmená e) a f).

Doterajšie písmená g) až i) sa označujú ako písmená e) až g).

23. V § 8 ods. 3 sa slová „je povinný” nahrádzajú slovami „a riaditeľ kancelárie sú povinní”.

24. V § 9 sa za odsek 3 vkladá nový odsek 4, ktorý znie: 
„(4) O vymenovaní alebo odvolaní člena dozornej rady minister bezodkladne informuje predsedu dozornej rady a riaditeľa kancelárie.”.

Doterajšie odseky 4 až 8 sa označujú ako odseky 5 až 9.

25. V § 9 sa odsek 5 dopĺňa písmenom e), ktoré znie: 
„e) nebola odvolaná z funkcie z dôvodu podľa § 10 ods. 5 prvej vety.”.

26. V § 9 ods. 6 písm. c) sa slová  „odseku 4” nahrádzajú slovami  „odseku 5”.

27. V § 9 ods. 7 sa slová „ods. 6” nahrádzajú slovami „ods. 8”.

28. V § 9 ods. 8 sa slová „4 a 6” nahrádzajú slovami „5 a 7”.

29. V § 9 odsek 9 znie:
„ (9) Predsedovi dozornej rady patrí za výkon funkcie predsedu dozornej rady mesačná odmena vo výške priemernej mzdy.”.

30. § 9 sa dopĺňa odsekom 10, ktorý znie: 
„(10) Členovi dozornej rady patrí za výkon funkcie mesačná odmena vo výške 0,7–násobku priemernej mzdy, ak odsek 9 neustanovuje inak.”.

31. V § 10 ods. 4 písm. b) sa slová „ods. 6” nahrádzajú slovami „ods. 7”. 

32. V § 10 odsek 5 znie:
[bookmark: paragraf-10.odsek-5.oznacenie][bookmark: paragraf-10.odsek-5.text]„(5) Minister môže odvolať člena dozornej rady na návrh predsedu dozornej rady, ak sa člen dozornej rady nezúčastnil bez náležitého ospravedlnenia aspoň na dvoch zasadnutiach dozornej rady za kalendárny rok; za účasť na zasadnutí sa považuje účasť na všetkých hlasovaniach uskutočnených na tomto zasadnutí. Minister môže odvolať člena dozornej rady aj bez udania dôvodu.”.

33. V § 11 odseky 1 a 2 znejú:
„(1) Riaditeľ kancelárie je výkonným orgánom fondu. Riaditeľa kancelárie vymenúva a odvoláva predseda správnej rady. Riaditeľa kancelárie v čase jeho neprítomnosti zastupuje v rozsahu jeho práv a povinností ním poverený zástupca. Ak výkon funkcie riaditeľa kancelárie zanikne podľa odseku 7, je predseda správnej rady povinný vymenovať nového riaditeľa kancelárie do 30 dní odo dňa zániku výkonu funkcie riaditeľa kancelárie. 

(2) Riaditeľ kancelárie koná vo všetkých veciach v pôsobnosti fondu a 
a) zabezpečuje organizačnú a administratívno-technickú činnosť fondu a riadi činnosť kancelárie, 
b) predkladá správnej rade na schválenie návrh vnútorných predpisov fondu podľa § 4 ods. 3 písm. g) a h), 
c) predkladá správnej rade na schválenie návrh rozpočtu fondu,
d) predkladá správnej rade na schválenie výročnú správu fondu a účtovnú závierku fondu overenú audítorom, 
e) rozhoduje o nakladaní s majetkom fondu na základe odborného stanoviska kancelárie,
f) rozhoduje o odpísaní pohľadávok fondu alebo o odpustení dlhu na základe odborného stanoviska kancelárie,
g) rozhoduje o zriadení odborných komisií na posudzovanie žiadostí,
h) vymenúva a odvoláva členov odborných komisií,
i) schvaľuje organizačný poriadok fondu, rokovacie poriadky odborných komisií, štatúty odborných komisií a  ďalšie vnútorné predpisy fondu okrem štatútu fondu, rokovacieho poriadku správnej rady a rokovacieho poriadku dozornej rady,
j) plní ďalšie úlohy podľa tohto zákona, osobitných predpisov5a) a vnútorných predpisov fondu.”.

Poznámka pod čiarou k odkazu 5a znie: 
„5a) Napríklad zákon č. 431/2002 Z. z. v znení neskorších predpisov, zákon č. 523/2004 Z. z. v znení neskorších predpisov, zákon č. 357/2015 Z. z. v znení neskorších predpisov.”.

34. V § 11 ods. 5 a ods. 6 písm. e) sa slová „ods. 6” nahrádzajú slovami „ods. 8”. 

35. V § 11 ods. 7 písm. b) sa slová „správnou radou na návrh predsedu” nahrádzajú slovom „predsedom”.

36. V § 11 ods. 8 sa slová „Správna rada na návrh predsedu” nahrádzajú slovom „Predseda”.

37. § 11 sa dopĺňa odsekom 9, ktorý znie: 
„(9) Predseda správnej rady môže odvolať riaditeľa kancelárie aj bez udania dôvodu.”.

38. § 12 vrátane nadpisu znie:

„§ 12
Kancelária

 (1) Kancelária plní úlohy určené riaditeľom kancelárie a ďalšie  úlohy spojené s organizačným, personálnym, administratívnym a technickým zabezpečením činnosti fondu, pričom najmä 
a) preskúmava úplnosť predkladaných žiadostí a predkladá žiadosti na posúdenie príslušným odborným komisiám; ak žiadosť nespĺňa podmienky podľa § 19 ods. 4, kancelária žiadosť vyradí z posudzovania,
b) vypracúva odborné stanovisko k nakladaniu s majetkom fondu pred rozhodnutím riaditeľa kancelárie,
c) vypracúva odborné stanovisko k návrhom na odpísanie pohľadávok fondu alebo na odpustenie dlhu pred rozhodnutím riaditeľa kancelárie.”.

39. V § 13 ods. 1 sa slovo „fond” nahrádza slovami „riaditeľ kancelárie”.

40. V § 13 ods. 3 sa slová „správna rada” nahrádzajú slovami „riaditeľ kancelárie”.

41. V § 14 ods. 1 sa slová „predseda správnej rady” nahrádzajú slovami „riaditeľ kancelárie” a vypúšťa sa druhá veta.

42. V § 14 ods. 3 sa slovo „predsedu” nahrádza slovom „člena”.

43. V § 14 ods. 4 písm. b) sa slová „predsedovi správnej rady” nahrádzajú slovami „riaditeľovi kancelárie”.

44. V § 15 ods. 1 sa slová „osobe žiadateľa” nahrádzajú slovami „žiadateľovi o poskytnutie príspevku na projekt (ďalej len „žiadateľ“)”.

45. V § 16 ods. 2 sa vypúšťajú písmená c) a g).

Doterajšie písmená d) až f) sa označujú ako písmená c) až e).

46. V § 16 ods. 12 sa slová „Úrad vládneho auditu 11)” nahrádzajú slovami „ministerstvo financií 11)”.

Poznámka pod čiarou k odkazu 11 znie: 	
„11) § 3 zákona 357/2015 Z. z. v znení neskorších predpisov.”.

47. V § 18 ods. 2 písm. b) sa za slovo „subjektu” vkladajú slová “ verejnej správy”.

48. V § 19 odseky 4 až 8 znejú:
„(4) Po doručení žiadosti kancelária vykoná výlučne formálnu kontrolu žiadosti, ktorá pozostáva z overenia toho, či
a) žiadosť podal oprávnený žiadateľ podľa § 18,
b) žiadosť obsahuje prílohy podľa odseku 2, 
c) je žiadosť podaná riadne, včas a vo forme určenej fondom vo výzve.

[bookmark: paragraf-19.odsek-5.oznacenie][bookmark: paragraf-19.odsek-5.text][bookmark: paragraf-19.odsek-6.text][bookmark: paragraf-19.odsek-6](5) Ak žiadosť nespĺňa podmienky podľa odseku 4, kancelária vyradí žiadosť z posudzovania. Vyradenie z posudzovania kancelária písomne oznámi žiadateľovi a o tejto skutočnosti informuje správnu radu.

(6) Žiadosť, ktorá spĺňa podmienky podľa odseku 4, kancelária postúpi na posúdenie odbornej komisii.

(7) Odborná komisia pri posudzovaní žiadostí preskúma obsah žiadosti a jej príloh vrátane úplnosti rozpočtu projektu a kalkulácie nákladov projektu a súlad žiadosti s podmienkami poskytovania príspevku na projekt uvedenými vo výzve. Ak podľa predloženého rozpočtu projektu odborná komisia zistí, že žiadosť nie je v súlade s podmienkami poskytovania príspevku na projekt uvedenými vo výzve, vyradí žiadosť z posudzovania a informuje o tom správnu radu.

(8) Žiadosť, ktorá nebola vyradená podľa odseku 5 alebo odseku 7, predloží  odborná komisia spolu s jej písomným hodnotením správnej rade.”.

49. V § 19 sa vypúšťa odsek 9.

50. V § 20 ods. 2 sa vypúšťa druhá veta.

51. V § 20 odsek 3 znie :
[bookmark: paragraf-20.odsek-3.oznacenie][bookmark: paragraf-20.odsek-3][bookmark: paragraf-20.odsek-3.text]„ (3) Administratívny poplatok sa platí vo výške určenej vo výzve, najmenej však  vo výške 0,1 % z požadovaných finančných prostriedkov.”.

52. V § 23 ods. 6 sa za slovo “použiť” vkladajú slová „príjmy podľa odseku 2 písm. b) až h) a”.

53. V § 23 ods. 10 sa za slová „hospodárenia s” vkladá slovo „finančnými” a slová „vykonáva fond” sa nahrádzajú slovami „vykonávajú príslušné orgány”.

54. Za § 27 sa vkladá § 27a, ktorý znie: 

„§ 27a	

(1) Podpredseda správnej rady vymenovaný podľa tohto zákona v znení účinnom do 31. decembra 2026 vykonáva svoju funkciu podpredsedu správnej rady až do vymenovania nového podpredsedu správnej rady.

(2) Člen dozornej rady vymenovaný podľa tohto zákona v znení účinnom do 31. decembra 2026 vykonáva svoju funkciu člena dozornej rady až do vymenovania nového člena dozornej rady.

(3) Vnútorné predpisy fondu, okrem rokovacieho poriadku správnej rady, vydané podľa § 4 ods. 3 písm. h) v znení účinnom do 31. decembra 2026 platia do vydania nových vnútorných predpisov fondu podľa § 11 ods. 2 písm. i) v znení účinnom od 1. januára 2027.

(4) Riaditeľ vymenovaný podľa tohto zákona v znení účinnom do 31. decembra 2026 sa považuje za riaditeľa kancelárie vymenovaného podľa tohto zákona v znení účinnom od 1. januára 2027.“. 


Čl. III
Tento zákon nadobúda účinnosť 1. januára 2027.

